Leonardo Bonucci
Leonardo Bonucci (italyancha: Leonardo Bonucci, 1987-yil 1-may[…], Viterbo, Latsio) – italiyalik futbolchi, markaziy himoyachi. Italiya milliy futbol terma jamoasida oʻynagan. Futbol boʻyicha 2016-yilgi Yevropa chempionati, shuningdek, 2010 va FIFA Jahon chempionati 2014 ishtirokchisi. UEFA Yevro 2012 kumush medali sovrindori. 2013-yilgi Konfederatsiyalar kubogining bronza medali sovrindori. UEFA Yevro 2020 chempioni. U Italiya terma jamoasidagi oʻyinlari soni boʻyicha 4-oʻrinni egallab turibdi. Leonardo oʻz faoliyatini 2005- yilda "Inter Milan" da boshlagan va keyingi bir necha mavsumni „Treviso“ va „Piza“ da ijarada oʻtkazgan. 2009-yilda u Bariga koʻchib oʻtgan. Uning texnikasi, oʻyin qobiliyati va himoyaviy fazilatlari Bonuchchiga bir yildan soʻng Turinga, yaʼni „Yuventus“ga oʻtishga imkon bergan. Biroz vaqt oʻtgach, Bonuchchi „keksa sinyora“ning asosiy oʻyinchilaridan biriga aylangan, Giorgio Chiellini va Andrea Barzagli bilan birga soʻnggi paytlarda eng ishonchli himoya chizigʻini tashkil qilgan va oʻzini jahon futbolidagi eng yaxshi himoyachilardan biri sifatida koʻrsatgan.